העברת אבקה ע"י דבורים מעצים אחרים לעצי האתרוגים | מה הדין? - פורום לתורה
שליחה על ידי אאא » 21 ינואר 2019, 02:51
אתרוגי חזו"א לפקוביץ, מפרדס מסויים, שיש להם דמיון חזק לאתרוג מזן אחר. אמנם רואים הבדל ברור בין שני הזנים, אך מכל מקום הם דומים ביותר.
האם יש חסרון בזה?
ויותר גרוע, מה קורה אם הדבורים יביאו אבק מפרדס סמוך של תפוזים או לימונים? [יש שעושים זאת בכוונה תחילה]
אם זה אכן בעיה, אז באיזה פרדס ברור ב-100% שאין העברת אבקה זרה ע"י הדבורים?
Re: העברת אבקה ע"י דבורים מעצים אחרים לעצי האתרוגים | מה הדין?
שליחה על ידי אור זרוע » 21 ינואר 2019, 14:02
נראה לי שבספר כשרות ארבעת המינים מובא בשם הגרש"ז אויערבאך זצ"ל שאין חשש מורכב בזה.
שליחה על ידי אחד התלמידים » 21 ינואר 2019, 20:23
לכאורה זה לא גרע מתולעים שנקטינן דאין לחוש למה שלא נראה לעינים. ואם אתה חושש לאבקה לעולם לא תמצא אתרוג טהור בלי שום תערובות.
שליחה על ידי לענין » 22 ינואר 2019, 13:33
ספר טהרת האתרוגים - להרב לוי יצחק סופר.
שליחה על ידי שמעיה » 22 ינואר 2019, 15:37
ההיגיון אומר שכל אתרוג מורכב, מלבד באבקת זנים שונים, גם באבקת פרי הדר אחרים, ואולי אף פרות שונים לחלוטין.
והואיל והתורה התכוונה לאתרוג על שלל פיתוחיו הטבעיים במהלך השנים, מוזר להחמיר בכה''ג.
שליחה על ידי רמתים צופים » 24 ספטמבר 2019, 01:22
21 ינואר 2019, 20:23
אם אתה חושש לאבקה לעולם לא תמצא אתרוג טהור בלי שום תערובות.
21 ינואר 2019, 02:51
מה קורה אם הדבורים יביאו אבק מפרדס סמוך של תפוזים או לימונים? [יש שעושים זאת בכוונה תחילה]
בבדיקות ד.נ.א. שנעשו ל12 זנים שונים של אתרוגים (הכוללים אתרוגים מארץ ישראל, איטליא, מרוקו, ותימן) התברר שיש דמיון רב בין כולם ובאף אחד מהם אין פסי ד.נ.א של לימון או מין אחר של הדרים מה שהוכיח שכולם אתרוגים אמיתיים ואינם תוצרי הכלאה. ורוב הזנים של הלימון שיש בהם תערובת של אתרוג זה מחמת שהאתרוג גרם להאבקה ללימונים ולא להיפך, מכיוון שטבע האתרוג לקבל האבקה רק מעצמו ולא ממינים אחרים ואינו צריך האבקה על ידי דבורים או האבקה מלאכותית.
שליחה על ידי איש ווילנא » 24 ספטמבר 2019, 16:18
24 ספטמבר 2019, 01:22
התברר שיש דמיון רב בין כולם ובאף אחד מהם אין פסי ד.נ.א של לימון או מין אחר של הדרים מה שהוכיח שכולם אתרוגים אמיתיים ואינם תוצרי הכלאה.
יש כאן טעות ידועה
כאשר לוקחים עץ אתרוגים ומרכיבים אותו על כנה של לימונים
יצא אתרוגים
והד. נ. א. שלו יהא של אתרוגים טהורים [הכנה רק מועיל להעביר מינרלים ולחות מהאדמה אבל אינו משפיע על צורתו של הפרי]
ללא שום רמז ללימונים
כך שמובן מאליו שאין שום הכרח מהד. נ. א. שלא עבר הרכבה
לשנות את צורת הפרי אפשר על ידי אבקות
אבל זה משפיע רק על אותו הפרי
ואין לזה תורשה לגידולי גידוליו
שליחה על ידי לענין » 24 ספטמבר 2019, 19:02
הבדיקות נעשו ונתפרסנו -לפי מיעוט ידיעתי- על ידי הנוקטים כהמכשירים 'תולדות המורכב'.
שליחה על ידי רמתים צופים » 25 ספטמבר 2019, 11:34
24 ספטמבר 2019, 16:18
אתה מערבב בין שני דברים שלא קשורים אחד לשני
הנושא כאן לכל אורך האשכול זה בנושא "הכלאה", ולא בנוגע ל"הרכבה"
הרכבה זה שמרכיבים עץ של אתרוג על גבי כנה של לימון או פרי הדר אחרת, ובזה כבר הוכח מזמן שאין לזה שום השפעה גנטית על הפרי עצמו
כל השאלה כאן זה בנוגע להכלאה דרך האבקנים, שבזה כמובן הפירות היוצאים מוכלאים משני מינים.
וביחס להכלאה בדקו אם יש בה סימני דנ"א משאר פירות הדר, והתוצאה היתה שלילית.
[ובאמת, אינו מובן מה שכתב פותח האשכול שיש העושים זאת בכוונה תחילה, כמובן שאין לזה שום שחר].
שליחה על ידי איש ווילנא » 25 ספטמבר 2019, 12:47
אבל הכלאה על ידי אבקנים כמדומה שאין לה תורשה
כך שאין לזה חשש כל עיקר
[אלא שיתכן ויש לחוש להכלאה גנטית]
בכל מקרה כל הפוסקים דברו כל השנים על הרכבה
[כנראה שחששו שהגם שאין לזה השפעה על הפרי עצם הדבר שיוצא מעץ אחר הוא נגרר אחריו ומקבל את שמו]
שליחה על ידי רמתים צופים » 25 ספטמבר 2019, 14:09
25 ספטמבר 2019, 12:47
למה אתה אומר שאין לה תורשה?!
אדרבה, דוקא הכלאה על ידי אבקנים גורמת לתורשה, אם ייקחו אבקנים זכריים מעץ ממין אחד ויפגישו אותם עם שחלה נקבית ממין אחר – תיווצר הכלאה של שני מינים שונים, והפרי שיצמח יהיה בעל תכונות גנטיות משותפות של שני 'ההורים' שלו, ונוצר מין שונה.
זה עניין שכבר דשו בו רבים, וגם כאן בפורומנו, וכאמור זה לא נושא האשכול כאן. אבל רק אעיר, שאין ספק שהפוסקים דנו לפי המדע שחשבו בימיהם שזה כן גורם להכלאה, שהרי הם נתנו סימנים לזהות בין הפירות שנוצרו מהרכבה לבין אלו שלא הורכבו.